
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 509 

10 Απριλίου 2007 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυ¬ 
τοστέγαση κτισμάτων που επλήγησαν από τις 
πλημμύρες του Οκτωβρίου 2006 σε περιοχές των 

Νομών Θεσσαλονίκης και Χαλκιδικής. 1 

Έγκριση τιμολογίου για εργασίες επισκευής βλαβών 
σε πλημμυρόπληκτα κτίρια, για τον υπολογισμό 
της δαπάνης και των αντιστοίχων παροχών για 
την αποκατάσταση των ζημιών από τις πλημμύ¬ 
ρες της 1ης Οκτωβρίου 2005 σε περιοχές των 
Νομών Θεσσαλονίκης και Χαλκιδικής και Μαρτί¬ 


ου του 2006 σε περιοχές του Νομού Έβρου. 2 

ΑΠΟΦΑΣΕΙ Σ 

Αριθμ. οικ. 1748/Α321 (1) 


Προθεσμίες και διαδικασία χορήγησης στεγαστικής 
συνδρομής για επισκευή, ανακατασκευή και αυτο¬ 
στέγαση κτισμάτων που επλήγησαν από τις πλημ¬ 
μύρες του Οκτωβρίου 2006 σε περιοχές των Νομών 
Θεσσαλονίκης και Χαλκιδικής. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις της από 28.7.1978 πράξεως νομοθετικού 
περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1978 εις περιοχή 
Βορ. Ελλάδος κ.λπ. και ρυθμίσεως ετέρων τινών συ¬ 
ναφών θεμάτων» που κυρώθηκε με το νόμο 867/1979 
(Φ.Ε.Κ. 24/Α/7.2.1979). 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
ο οποίος κυρώνει την από 26.3.1981 πράξη νομοθετικού 
περιεχομένου του Προέδρου της Δημοκρατίας «περί 
αποκαταστάσεως ζημιών εκ σεισμών 1981 και ρυθμίσεως 
ετέρων συναφών θεμάτων». 

3. Το άρθρο 10 του ν. 2576/1998 (Φ.Ε.Κ. 25/Α/9.2.1998) 
«Βελτίωση των διαδικασιών για την ανάθεση της κατα¬ 
σκευής των δημοσίων έργων και άλλες διατάξεις». 


4. Τις υπ’ αριθμ. 3828/ΤΣΕΠ 31.1/8.11.1995 και ΔΟ/114/1/ 
Φ.1331/27.9.2002 αποφάσεις του Υφυπουργού ΠΕ.ΧΩ. 
Δ.Ε. και την υπ’ αριθμ. οικ/4767/Α312/21.9.2005 απόφαση 
Υπουργού ΠΕ.ΧΩ.Δ.Ε. σχετικά με την αναδιάρθρωση 
της Υ.Α.Σ. 

5. Τις διατάξεις της παρ. 2 του άρθρου 1 του ν. 1283/1982 
(Φ.Ε.Κ. 114/Α/17.9.1982) για τις προθεσμίες υποβολής αι¬ 
τήσεων δανειοδότησης των σεισμοπλήκτων κ.λπ. σύμ¬ 
φωνα με τις οποίες εξουσιοδοτείται ο Υπουργός Δ.Ε. 
να ορίζει προθεσμία για την υποβολή ή συμπλήρωση 
δικαιολογητικών, των εμπρόθεσμων αιτήσεων, για τη 
χορήγηση στεγαστικής συνδρομής προς αποκατάσταση 
των ζημιών από τους σεισμούς, πέραν της οποίας οι 
δικαιούχοι χάνουν το δικαίωμα δανειοδότησης. 

6. Την υπ’ αριθμ. οικ/1061/Α345/5.2.2002 (Ορθή επα¬ 
νάληψη 27.2.2002) απόφαση Υφυπουργού ΠΕΧΩΔΕ 
«Προθεσμία υποβολής ενστάσεων κατά Πράξεων των 
Τομέων και Γραφείων Αποκατάστασης Σεισμοπαθών 
- Πλημμυροπαθών κ.λπ. και αιτήσεων για επανεξέταση 
κτιρίων». 

7. Το π.δ. 69/1988 (Φ.Ε.Κ. 28/Α/18.2.1988) «Οργανισμός 
Γενικής Γραμματείας Δημοσίων Έργων» όπως ισχύει 
σήμερα. 

8. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αν. Υπουργού 
ΠΕ.ΧΩ.Δ.Ε., “περί εξαιρέσεως διοικητικών πράξεων ή 
εγγράφων από τον κανόνα των τριών υπογραφών”. 

9. Το προεδρικό διάταγμα 121/2004 (Φ.Ε.Κ. 84/Α/10.3.2004) 
για το διορισμό των Υπουργών και Υφυπουργών. 

10. Την υπ’ αριθμ. 633/Α32/7.2.2007 (Φ.Ε.Κ./250/Β/27.2.2007) 
κοινή απόφαση των Υπουργών Οικονομίας και Οικονομι¬ 
κών και ΠΕ.ΧΩ.Δ.Ε. και των Υφυπουργών Εσωτερικών, Δη¬ 
μόσιας Διοίκησης και Αποκέντρωσης και Οικονομίας και 
Οικονομικών με θέμα «Οριοθέτηση περιοχών και πιστω¬ 
τικές διευκολύνσεις για την αποκατάσταση των ζημιών 
από τις πλημμύρες του Οκτωβρίου 2006 σε περιοχές των 
Νομών Θεσσαλονίκης και Χαλκιδικής», αποφασίζουμε: 

Α. ΠΡΟΘΕΣΜΙΕΣ 

1. Οι ενδιαφερόμενοι, προκειμένου να δανειοδοτηθούν, 
θα πρέπει να υποβάλουν αίτηση για το χαρακτηρισμό 
του κτίσματος συνοδευόμενη από τίτλους ιδιοκτησίας 
(σε φωτοαντίγραφα εις διπλούν, εκ των οποίων το ένα 
αντίγραφο επικυρωμένο), φωτογραφίες του ακινήτου 
και τοπογραφικό διάγραμμα ή οδοιπορικό σκαρίφημα. 
Η προθεσμία για την υποβολή της εν λόγω αίτησης ορί- 

ζεται σε ένα (1) έτος από την ημερομηνία δημοσίευσης 
στην Εφημερίδα της Κυβερνήσεως, της κοινής υπουργι¬ 
κής απόφασης με την οποία οριοθετείται η περιοχή. 

2. Μετά τη διενέργεια αυτοψίας στο πληγέν κτίσμα 
από Μηχανικούς της αρμόδιας Υπηρεσίας, εκδίδεται 
πόρισμα με το χαρακτηρισμό του κτίσματος. 

3. Το πόρισμα με το χαρακτηρισμό του κτίσματος θα 
παραλαμβάνεται αυτοπροσώπως από τους ενδιαφερο¬ 
μένους ή από εξουσιοδοτημένο εκπρόσωπό τους, αφού 
προηγουμένως ενημερωθούν τηλεφωνικά. Τα πορίσματα 
που τυχόν δεν παραληφθούν μετά την πάροδο δεκα¬ 
πέντε (15) ημερών θα αποστέλλονται ταχυδρομικώς με 
απόδειξη παραλαβής. 

4. Οι ενδιαφερόμενοι προκειμένου να τους χορηγηθεί 
Στεγαστική Συνδρομή (Σ.Σ.) υποχρεούνται να καταθέ¬ 
σουν στην αρμόδια Υπηρεσία: 

α) Εντός έξι (6) μηνών, αίτηση με τα απαιτούμενα 
δικαιολογητικά όπως καθορίζονται παρακάτω, εφόσον 
πρόκειται για επισκευάσιμο κτίσμα προκειμένου να εκ- 
δοθεί άδεια επισκευής. 

β) Εντός έξι (6) μηνών, αίτηση με τα απαιτούμενα 
δικαιολογητικά (όπως καθορίζονται παρακάτω), προκει¬ 
μένου να χορηγηθεί Βεβαίωση Καθορισμού Στεγαστικής 
Συνδρομής για Ανακατασκευή ή Αυτοστέγαση ή Αποπε¬ 
ράτωση, εφόσον πρόκειται για κατεδαφιστέο κτίσμα. 

Η έναρξη της προαναφερόμενης προθεσμίας καθο¬ 
ρίζεται από την ημερομηνία παραλαβής του σχετικού 
πορίσματος. 

Σε περίπτωση που οι ενδιαφερόμενοι δεν προσκομί¬ 
σουν εντός των ανωτέρω προθεσμιών πλήρη φάκελο 
για τη χορήγηση Σ.Σ. οι αιτήσεις θα τίθενται στο Αρχείο 
της Υπηρεσίας. 

5. Για τις περιπτώσεις που οι ενδιαφερόμενοι επιθυ¬ 
μούν τη χορήγηση Σ.Σ. για την επισκευή του κτίσμα¬ 
τος, χωρίς να έχει προηγηθεί η έκδοση πορίσματος 
χαρακτηρισμού του, θα πρέπει να υποβάλλουν αίτηση 
με τα απαιτούμενα δικαιολογητικά όπως καθορίζονται 
παρακάτω. Η αίτηση αυτή θα πρέπει να υποβληθεί στην 
αρμόδια Υπηρεσία εντός ενός (1) έτους από την ημερο¬ 
μηνία δημοσίευσης της κοινής υπουργικής απόφασης 
με την οποία οριοθετείται η περιοχή. 

Β. ΔΙΑΔΙΚΑΣΙΑ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟ¬ 
ΜΗΣ (Σ.Σ.) 

I. ΑΝΑΚΑΤΑΣΚΕΥΗ 

Η διαδικασία χορήγησης Σ.Σ για ανακατασκευή χω¬ 
ρίζεται σε τρία στάδια: 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 
αίτηση χορήγησης Σ.Σ. για ανακατασκευή συνοδευόμενη 
από τα ακόλουθα δικαιολογητικά: 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου. 

2. Επικυρωμένο συμβόλαιο ιδιοκτησίας του πληγέντος 
ακινήτου, συνοδευόμενο από οδοιπορικό σκαρίφημα ή 
τοπογραφικό διάγραμμα (εις διπλούν). 

3. Πιστοποιητικό ιδιοκτησίας από το Υποθηκοφυλακείο 
(εις διπλούν) 

4. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο (εις διπλούν): 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από την πλημμύρα της.στο Δήμο. 

Νομού. 


β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας της 


γ) Επιθυμώ η δωρεάν κρατική αρωγή να μου δοθεί 
για το κτίσμα μου που κρίθηκε κατεδαφιστέο με το 
υπ’ αρ.πόρισμα και βρίσκεται. 


δ) Τα στοιχεία του κατόχου του ακινήτου την ημέρα 
του συμβάντος ήταν . 


ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

5. Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του ν. 1599/1986 του προκατόχου του 
ακινήτου (εις διπλούν) με το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από την πλημμύρα της.στο Δήμο. 

Νομού.ούτε δωρεάν κρατική αρωγή για το ίδιο 

ή άλλο ακίνητο που έχει πληγεί από το προαναφερό- 
μενο συμβάν. 

6. Φωτοτυπία αστυνομικής ταυτότητας 

7. Οικοδομική άδεια του πληγέντος κτίσματος. Στις 
περιπτώσεις που δεν υπάρχει οικοδομική άδεια απαιτεί¬ 
ται βεβαίωση από το Δασαρχείο ότι το πληγέν κτίσμα 
δεν βρίσκεται σε Δασική έκταση. 

8. Φωτογραφίες του πληγέντος κτίσματος. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία, Βεβαίωση Καθορισμού Σ.Σ. για 
Ανακατασκευή. Στην υπόψη Βεβαίωση καθορίζεται το 
ύψος της Σ.Σ. (το ποσό του άτοκου δανείου και της 
δωρεάν κρατικής αρωγής) σύμφωνα με το εμβαδόν του 
πληγέντος κτίσματος και τη χρήση αυτού. 

Ο ενδιαφερόμενος, μετά τη Βεβαίωση Καθορισμού Σ.Σ. 
για Ανακατασκευή, πρέπει να υποβάλλει στην αρμόδια 
Πολεοδομία, μελέτη προκειμένου να εκδοθεί άδεια ανέ¬ 
γερσης νέου κτίσματος. Η υπόψη μελέτη πρέπει να κα¬ 
τατεθεί στην αρμόδια Πολεοδομία εντός ενός (1) έτους 
από την ημερομηνία έκδοσης της σχετικής Βεβαίωσης 
προκειμένου να μη χάσει ο ενδιαφερόμενος το δικαίωμα 
δανειοδότησης. 

2ο στάδιο: Έγκριση Σ.Σ. 

Ο δικαιούχος, προκειμένου να του χορηγηθείΈγκριση 
Σ.Σ., υποχρεούται να υποβάλλει στην αρμόδια Υπηρεσία, 
εντός τριών (3) μηνών από την ημερομηνία έκδοσης της 
οικοδομικής αδείας του νέου κτίσματος, αίτηση συνο¬ 
δευόμενη από τα ακόλουθα δικαιολογητικά: 

α) Θεωρημένο αντίγραφο της νέας οικοδομικής αδεί¬ 
ας (εις διπλούν). 

β) Μία σειρά εγκεκριμένων σχεδίων (αρχιτεκτονικά σχέ¬ 
δια και σχέδια ξυλοτύπων), (ακριβή φωτοαντίγραφα). 

Στην περίπτωση που ο δικαιούχος χτίζει σε άλλη θέση 
(από αυτή που βρισκόταν το πληγέν κτίσμα) θα πρέπει 
να προσκομίσει τίτλους ιδιοκτησίας (νόμιμα επικυρω¬ 
μένους) και πιστοποιητικό ιδιοκτησίας από το Υποθη¬ 
κοφυλακείο, του νέου οικοπέδου (εις διπλούν). 

Η Έγκριση αυτή κοινοποιείται στο Πιστωτικό Ίδρυμα, 
που επιλέγει ο ενδιαφερόμενος και με το οποίο συνά¬ 
πτει τη δανειστική σύμβαση, προκειμένου να του χορη¬ 
γηθεί από το ΠιστωτικόΊδρυμα το '/ζ του αναλογούντος 
δανείου και από την Υπηρεσία το σύνολο της δωρεάν 
κρατικής αρωγής. 

• Επισημαίνεται ότι απαιτείται η κατεδάφιση του πλη- 
γέντος κτίσματος σύμφωνα με τις παραγράφους 7, 8 
και 9 του κεφαλαίου Τ. Λοιπά Θέματα.” της παρούσας 
απόφασης. 

3ο στάδιο: Χορήγηση Βεβαίωσης Προόδου Εργασι¬ 
ών 

Μετά την περαίωση των εργασιών που αναγράφονται 
σε σχετική παράγραφο της κοινής υπουργικής από¬ 
φασης στην οποία καθορίζονται οι πιστωτικές διευκο¬ 
λύνσεις και σε χρονικό διάστημα όχι μεγαλύτερο των 
τεσσάρων (4) ετών από την χορήγηση της α' δόσης της 
Σ.Σ., ο δικαιούχος πρέπει να υποβάλλει στην αρμόδια 
Υπηρεσία, αίτηση για χορήγηση Βεβαίωσης Προόδου 
Εργασιών με τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί 
β) Φωτογραφίες όψεων του νέου κτίσματος 
Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση Προόδου 
Εργασιών, απαιτείται η διενέργεια αυτοψίας από Μη¬ 
χανικούς της αρμόδιας Υπηρεσίας για τη διαπίστωση 
της εκτέλεσης των απαιτουμένων εργασιών. Η βεβαίωση 
αυτή κοινοποιείται στο ΠιστωτικόΊδρυμα, με το οποίο ο 
δικαιούχος έχει συνάψει δανειστική σύμβαση, προκειμέ¬ 
νου να του χορηγηθεί και το υπόλοιπο % του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση Περαίωσης 
Εργασιών Ανακατασκευής ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέρ-γεια 
αυτοψίας χορηγεί τη σχετική Βεβαίωση. 

II. ΑΠΟΠΕΡΑΤΩΣΗ 

Η διαδικασία χορήγησης Σ.Σ. για αποπεράτωση χω¬ 
ρίζεται σε τρία στάδια: 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία, 
αίτηση χορήγησης Σ.Σ. για αποπεράτωση, συνοδευόμε- 
νη από τα δικαιολογητικά που προαναφέρθηκαν στο 
πρώτο στάδιο της ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αποπεράτωση. Στην υπόψη Βεβαίωση καθορίζεται το 
ύψος της Σ.Σ. (το ποσό του άτοκου δανείου και της 
δωρεάν κρατικής αρωγής) σύμφωνα με το εμβαδόν του 
πληγέντος κτίσματος και τη χρήση αυτού. 

2ο στάδιο: Έγκριση Σ.Σ. 

Ο δικαιούχος, προκειμένου να του χορηγηθείΈγκριση 
Σ.Σ., υποχρεούται να υποβάλλει στην αρμόδια Υπηρεσία, 
εντός τριών (3) μηνών από την ημερομηνία έκδοσης της 
Βεβαί-ωσης Καθορισμού Σ.Σ. για αποπεράτωση, αίτηση 
συνοδευόμενη από τα ακόλουθα δικαιολογητικά: 

α) Θεωρημένο αντίγραφο της οικοδομικής αδείας του 
προς αποπεράτωση κτίσματος (εις διπλούν) 
β) Μία σειρά εγκεκριμένων σχεδίων (αρχιτεκτονικά 
σχέδια και σχέδια ξυλοτύπων) 
γ) Πίνακα υπολειπομένων εργασιών και προϋπολογι¬ 
σμού, συμπληρωμένο και υπογεγραμμένο από ιδιώτη 
Μηχανικό (εις διπλούν) (επισυναπτόμενο έντυπο). 

δ) Συμβόλαιο ιδιοκτησίας του προς αποπεράτωση 
κτίσματος, νόμιμα επικυρωμένο, συνοδευόμενο από 
οδοιπορικό σκαρίφημα ή τοπογραφικό διάγραμμα (εις 
διπλούν). 


ε) Πιστοποιητικό ιδιοκτησίας από το Υποθηκοφυλα¬ 
κείο (εις διπλούν). 

Στην περίπτωση που η οικοδομική άδεια του προς 
αποπεράτωση κτίσματος δεν είναι σε ισχύ, ο ενδιαφε¬ 
ρόμενος πρέπει να υποβάλλει στην αρμόδια Πολεοδομία 
αίτηση για την αναθεώρηση της, εντός τριών (3) μηνών 
από την έκδοση της Βεβαίωσης Καθορισμού Σ.Σ. Μετά 
την αναθεώρηση της άδειας πρέπει να υποβληθεί, εντός 
τριών (3) μηνών, αίτηση με τα απαιτούμενα δικαιολογη- 
τικά του 2ου σταδίου αποπεράτωσης, για την έγκριση 
της Σ.Σ. 

Μετά τον έλεγχο των δικαιολογητικών χορηγείται 
Έγκριση Σ.Σ. για Αποπεράτωση. 

Η Έγκριση αυτή κοινοποιείται στο ΠιστωτικόΊδρυμα, 
που επιλέγει ο ενδιαφερόμενος και με το οποίο συνά¬ 
πτει τη δανειστική σύμβαση, προκειμένου να του χορη¬ 
γηθεί από το ΠιστωτικόΊδρυμα το του αναλογούντος 
δανείου και από την Υπηρεσία το σύνολο της δωρεάν 
κρατικής αρωγής. 

Στην περίπτωση που η απαιτούμενη δαπάνη των υπο- 
λειπομένων εργασιών όπως προκύπτει από τον πίνακα, 
[δικαιολογητικά (γ)], είναι μικρότερη από το ποσό της 
Σ.Σ., που καθορίζεται στο πρώτο στάδιο, τότε εγκρίνεται 
ποσό Σ.Σ. ίσο με την απαιτούμενη δαπάνη. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 7, 8 
και 9 του κεφαλαίου Τ. Λοιπά Θέματα.” της παρούσας 
απόφασης. 

3ο στάδιο: Χορήγηση Βεβαίωσης Προόδου Εργασι¬ 
ών 

Μετά την εκτέλεση ποσοστού 75% των υπολειπό- 
μενων εργασιών που αναγράφονται στον πίνακα που 
κατατέθηκε στο προηγούμενο στάδιο [δικαιολογητικά 
(γ)] και σε χρονικό διάστημα όχι μεγαλύτερο των τεσ¬ 
σάρων (4) ετών από τη χορήγηση της α' δόσης της Σ.Σ., 
υποβάλλεται στην αρμόδια Υπηρεσία από το δικαιούχο, 
αίτηση για χορήγηση Βεβαίωσης Προόδου Εργασιών 
συνοδευόμενη από τα ακόλουθα δικαιολογητικά: 

α) Τεχνική Έκθεση του ιδιώτη Μηχανικού όπου θα 
αναγράφονται οι εργασίες που έχουν εκτελεστεί και 
το ποσοστό που αντιπροσωπεύουν στο σύνολο των 
εργασιών. 

β) Φωτογραφίες όψεων του κτίσματος. 

Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση Προόδου 
Εργασιών, απαιτείται η διενέργεια αυτοψίας από Μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτουμένων εργασιών. Η Βεβαίωση 
αυτή κοινοποιείται στο ΠιστωτικόΊδρυμα, με το οποίο 
έχει συνάψει ο δικαιούχος δανειστική σύμβαση, για να 
του χορηγηθεί και το υπόλοιπο \ του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση Περαίωσης 
Εργασιών Αποπεράτωσης ο δικαιούχος υποβάλλει αί¬ 
τηση, μαζί με φωτογραφίες όψεων του νέου κτίσματος, 
στην αρμόδια Υπηρεσία, η οποία μετά τη διενέργεια 
αυτοψίας χορηγεί τη σχετική Βεβαίωση. 

III. ΑΥΤΟΣΤΕΓΑΣΗ 

Η διαδικασία χορήγησης Σ.Σ. για αυτοστέγαση χωρί¬ 
ζεται σε δύο στάδια: 

Ιο στάδιο: Χορήγηση Βεβαίωσης Καθορισμού Σ.Σ. 

Ο δικαιούχος πρέπει να υποβάλλει εμπρόθεσμα (§ 
Α4β της παρούσας απόφασης) στην αρμόδια Υπηρεσία 

αίτηση χορήγησης Σ.Σ. για αυτοστέγαση με τα δικαιο- 
λογητικά που προαναφέρθηκαν στο πρώτο στάδιο της 
ανακατασκευής. 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Βεβαίωση Καθορισμού Σ.Σ. για 
Αυτοστέγαση. Στην υπόψη Βεβαίωση καθορίζεται το 
ύψος της Σ.Σ. (το ποσό του ατόκου δανείου και της 
δωρεάν κρατικής αρωγής) σύμφωνα με το εμβαδόν του 
πληγέντος κτίσματος και τη χρήση αυτού. 

2ο στάδιο: Έγκριση Σ.Σ. 

Σε διάστημα δεκαοκτώ (18) μηνών από την έκδοση της 
Βεβαίωσης Καθορισμού Σ.Σ. για Αυτοστέγαση, ο δικαι¬ 
ούχος πρέπει να υποβάλλει στην αρμόδια Υπηρεσία αί¬ 
τηση συνοδευόμενη από τα ακόλουθα δικαιολογητικά: 

α) Οριστικό συμβόλαιο και πιστοποιητικό ιδιοκτησίας 
από το Υποθηκοφυλακείο ή Προσύμφωνο αγοράς κτί¬ 
σματος, νόμιμα επικυρωμένα (εις διπλούν). 

• Στην περίπτωση προσκόμισης προσυμφώνου θα 
αναγράφεται στο έντυπο τηςΈγκρισης Σ.Σ. προθεσμία 
(η οποία θα ορίζεται από την αρμόδια Υπηρεσία) εντός 
της οποίας πρέπει να προσκομίσει ο ενδιαφερόμενος 
το οριστικό συμβόλαιο. 

β) Οικοδομική άδεια αγοραζόμενου κτίσματος (εις δι- 
πλούν). Στις περιπτώσεις που το κτίριο στο οποίο πραγ¬ 
ματοποιείται η αυτοστέγαση δεν έχει οικοδομική άδεια 
(οικισμοί προϋφιστάμενοι του 1923) η στατική επάρκεια 
του κτιρίου θα πρέπει να βεβαιώνεται από δύο ιδιώτες 
Πολιτικούς Μηχανικούς και στην προκειμένη περίπτωση 
πρέπει να προσκομίζεται βεβαίωση από το Δασαρχείο 
ότι το κτίσμα δεν βρίσκεται σε Δασική έκταση. 

γ) Τοπογραφικό διάγραμμα. 

δ) Σχέδια του αγοραζόμενου κτίσματος (κατόψεις, 
ξυλότυποι) 

Μετά τον έλεγχο των δικαιολογητικών εκδίδεται από 
την αρμόδια Υπηρεσία Έγκριση Σ.Σ. για Αυτοστέγαση. Η 
Έγκριση αυτή κοινοποιείται στο ΠιστωτικόΊδρυμα, που 
επιλέγει ο ενδιαφερόμενος και με το οποίο συνάπτει 
δανειστική σύμβαση, προκειμένου να του χορηγηθεί από 
το ΠιστωτικόΙδρυμα ολόκληρο το ποσό του δανείου 
και από την Υπηρεσία το σύνολο της δωρεάν κρατικής 
αρωγής. 

• Σε περίπτωση που αγοράζεται κτίσμα υπό ανέγερση, 
η διαδικασία χορήγησης Σ.Σ. χωρίζεται σε τρία στάδια: 

Ιο και 2ο στάδιο: Χορήγηση Βεβαίωσης Καθορισμού 
Σ.Σ. και Έγκριση Σ.Σ. 

Τα δικαιολογητικά και οι προθεσμίες του 1ου και 2ου 
σταδίου είναι τα ίδια με αυτά που προαναφέρθηκαν στο 
Ιο και 2ο στάδιο της αυτοστέγασης (§ΒΙΙΙ της παρούσας 
απόφασης). 

Κατά το 2ο στάδιο μετά τον έλεγχο των δικαιολο- 
γητικών εκδίδεται από την αρμόδια Υπηρεσία Έγκριση 
Σ.Σ. για Αυτοστέγαση. ΗΈγκριση αυτή κοινοποιείται στο 
ΠιστωτικόΙδρυμα, που επιλέγει ο δικαιούχος και με το 
οποίο συνάπτει δανειστική σύμβαση, προκειμένου να 
του χορηγηθεί από το ΠιστωτικόΙδρυμα το μισό (1/2) 
του ατόκου δανείου και από την Υπηρεσία το σύνολο 
της δωρεάν κρατικής αρωγής. 

3ο στάδιο: Χορήγηση Βεβαίωσης Προόδου Εργασι¬ 
ών 

Τα δικαιολογητικά και οι προθεσμίες του 3ου σταδί¬ 
ου είναι τα ίδια με αυτά που προαναφέρθηκαν στο 3ο 
στάδιο της ανακατασκευής (§ ΒΙ της παρούσας από¬ 
φασης). 


Μετά τον έλεγχο των υποβαλλομένων δικαιολογη- 
τικών, προκειμένου να χορηγηθεί Βεβαίωση Προόδου 
Εργασιών, απαιτείται η διενέργεια αυτοψίας από Μηχα¬ 
νικούς της αρμόδιας Υπηρεσίας για τη διαπίστωση της 
εκτέλεσης των απαιτούμενων εργασιών. Η Βεβαίωση 
αυτή κοινοποιείται στο ΠιστωτικόΙδρυμα, με το οποίο 
έχει συνάψει ο δικαιούχος δανειστική σύμβαση για να 
του χορηγηθεί και το υπόλοιπο '/ζ του δανείου. 

• Μετά το πέρας των εργασιών της νέας οικοδομής 
και προκειμένου να χορηγηθεί Βεβαίωση Περαίωσης 
Εργασιών ο δικαιούχος υποβάλλει αίτηση, μαζί με φω¬ 
τογραφίες όψεων του νέου κτίσματος, στην αρμόδια 
Υπηρεσία, η οποία μετά τη διενέργεια αυτοψίας χο¬ 
ρηγεί τη σχετική Βεβαίωση. 

• Επισημαίνεται ότι απαιτείται η κατεδάφιση του πλη¬ 
γέντος κτίσματος σύμφωνα με τις παραγράφους 7, 8 
και 9 του κεφαλαίου Τ. Λοιπά Θέματα.” της παρούσας 
απόφασης. 

IV. ΕΠΙΣΚΕΥΗ 

Η Σ.Σ. για την επισκευή των πληγέντων κτισμάτων 
καθορίζεται από το εμβαδόν τους και την τιμή αποζη¬ 
μίωσης ανά τ.μ. 

Α. Χορήγηση Σ.Σ. επισκευής κτιρίων με βλάβες που δεν 
επηρεάζουν τη γενική ευστάθεια του κτιρίου 

Η διαδικασία χορήγησης Σ.Σ. για Επισκευή χωρίζεται 
σε δύο (2) στάδια: 

Ιο στάδιο: Χορήγηση Αδειας Επισκευής 

Ο δικαιούχος υποχρεούται να υποβάλλει αίτηση συ¬ 
νοδευόμενη από τα παρακάτω δικαιολογητικά, εντός 
των προθεσμιών (§Α4(α) ή Α5 της παρούσας απόφασης), 
προκειμένου να εκδοθεί άδεια επισκευής πληγέντος 
κτίσματος από την αρμόδια Υπηρεσία: 

1. Πόρισμα που εκδόθηκε από την αρμόδια Υπηρεσία 
για το χαρακτηρισμό του πληγέντος κτιρίου- έκθεση 
αυτοψίας (εφόσον υπάρχει). 

2. Συμβόλαιο ιδιοκτησίας του πληγέντος ακινήτου, 
νόμιμα επικυρωμένο και το τοπογραφικό διάγραμμα 
που το συνοδεύει. 

3. Πιστοποιητικό ιδιοκτησίας από το Υποθηκοφυλα¬ 
κείο 

4. Οικοδομική άδεια. Στις περιπτώσεις που δεν υπάρχει 
οικοδομική άδεια, απαιτείται βεβαίωση από το Δασαρ¬ 
χείο ότι το πληγέν κτίσμα δεν βρίσκεται σε Δασική 
έκταση. 

5. Σχέδια κατόψεων της οικοδομικής άδειας εφόσον 
υπάρχουν (φωτοαντίγραφα) 

6. Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο: 

α) Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από την πλημμύρα της.στο Δήμο. 

Νομού. 

β) Δεν έχω πάρει δωρεάν κρατική αρωγή για άλλο 
ακίνητο ιδιοκτησίας μου εξαιτίας της πλημμύρας της 


γ) Επιθυμώ η δωρεάν κρατική αρωγή να μου δοθεί 
για το κτίσμα μου που κρίθηκε επισκευάσιμο με το υπ’ 
αριθμ.πόρισμα και βρίσκεται. 


δ) Τα στοιχεία του κατόχου του ακινήτου την ημέρα 
του συμβάντος ήταν . 

ε) Θα διατηρήσω την κυριότητα του προς δανειοδό¬ 
τηση ακινήτου μου μέχρι την υπογραφή της δανειστικής 
σύμβασης. 

7. Στις περιπτώσεις που το ακίνητο έχει μεταβιβα¬ 
στεί μετά την ημερομηνία του συμβάντος απαιτείται 
Υπεύθυνη δήλωση του ν. 1599/1986 του προκατόχου του 
ακινήτου με το παρακάτω κείμενο: 

Δεν έχω πάρει άλλο άτοκο δάνειο από άλλο φορέα 
για το ίδιο ακίνητο λόγω των βλαβών που υπέστη το 

κτίριο από την πλημμύρα της.στο Δήμο. 

Νομού.ούτε δωρεάν κρατική αρωγή για το ίδιο 

ή άλλο ακίνητο που έχει πληγεί από το προαναφερό- 
μενο συμβάν. 

8. Φωτοτυπία αστυνομικής ταυτότητας 

9. Για κτίρια με διηρημένη ιδιοκτησία απαιτείται επι¬ 
πλέον: 

α) Πρακτικό Γενικής Συνέλευσης για ορισμό Ειδικού 
Διαχειριστή. 

β) Υπεύθυνη δήλωση του ν. 1599/1986 του Ειδικού Δι¬ 
αχειριστή με το παρακάτω κείμενο: 

Βάσει του από.πρακτικού της Γενικής 

Συνέλευσης των συνιδιοκτητών για το κτίσμα επί της 

οδού.αρ.Δήμου. 

.αποδέχομαι τον ορισμό μου σαν Ειδικού Διαχει¬ 
ριστή με τις υποχρεώσεις και τις αρμοδιότητες που 
αναφέρονται στο ν. 867/1979. 

γ) Υπεύθυνη δήλωση του ν. 1599/1986 του ιδιοκτήτη με 
το παρακάτω κείμενο πέραν των άλλων: 

Ορίζω ειδικό διαχειριστή σύμφωνα με το πρακτικό της 
από.Γ ενικής Συνέλευσης των συ¬ 
νιδιοκτητών για την πολυκατοικία επί της οδού. 

.αρ.Δήμου. 

τον κ.του.ο οποί¬ 

ος θα ενεργεί κάθε πράξη και υπογράφει κάθε δικαιο- 
πραξία για την σύναψη δανειστικής σύμβασης, εγγραφή 
υποθήκης και διαχείρισης του δανείου και την εκτέλεση 
των εργασιών για την αποκατάσταση των ζημιών της 
ιδιοκτησίας μου από την πλημμύρα της. κα¬ 

θώς και κοινοκτήτων και κοινοχρήστων στοιχείων της 
πολυκατοικίας σύμφωνα με το ν. 867/1979. 

Η υπεύθυνη δήλωση αυτή γίνεται από τους ιδιοκτήτες 
που συμμετείχαν στη Γ.Σ. και συμφώνησαν στον ορισμό 
του ειδ. Διαχειριστή. 

δ) Πίνακα ποσοστών συνιδιοκτησίας οικοδομής. 

Τα προαναφερόμενα δικαιολογητικά υποβάλλονται εις 
διπλούν εκτός από πόρισμα χαρακτηρισμού του κτίσμα- 
τος και τη φωτοτυπία της αστυνομικής ταυτότητας. Οι 
Υπεύθυνες Δηλώσεις υποβάλλονται για κάθε ιδιοκτήτη 
ξεχωριστά. 

Μετά τον έλεγχο των δικαιολογητικών, τη διενέργεια 
αυτοψίας από την Υπηρεσία και τη σύνταξη τεχνικής 
έκθεσης, θα εκδίδεται από την Υπηρεσία Άδεια Επισκευ¬ 
ής πληγέντος κτίσματος. Στην υπόψη άδεια καθορίζεται 
το σύνολο της Σ.Σ. (άτοκο δάνειο και δωρεάν κρατική 
αρωγή). Με τη χορηγηθείσα άδεια ο ενδιαφερόμενος 
συνάπτει δανειστική σύμβαση με το Πιστωτικό Ίδρυμα 
της επιλογής του και του χορηγείται το σύνολο του 
δανείου. 

2ο στάδιο: Χορήγηση Βεβαίωσης Περαίωσης Εργασιών 
Επισκευής 

Μετά την ολοκλήρωση των εργασιών επισκευής και 
εντός της ισχύος της άδειας επισκευής, ο δικαιούχος, 
προκειμένου να του χορηγηθεί Βεβαίωση Περαίωσης 


Εργασιών Επισκευής, υποβάλλει στην αρμόδια Υπηρε¬ 
σία αίτηση συνοδευόμενη από Υπεύθυνη Δήλωση του 
ιδιοκτήτη ότι έχουν ολοκληρωθεί οι εργασίες επισκευής 
του κτιρίου. 

Μετά από αυτοψία της Υπηρεσίας για τη διαπίστωση 
της εκτέλεσης των εργασιών επισκευής εκδίδεται από 
την αρμόδια Υπηρεσία Βεβαίωση Περαίωσης Εργασιών 
Επισκευής και χορηγείται η δωρεάν κρατική αρωγή. 

Β. Χορήγηση Σ.Σ. επισκευής κτιρίων με βλάβες που 
επηρεάζουν τη γενική ευστάθεια του κτιρίου 

Η διαδικασία χορήγησης Σ.Σ. για Επισκευή χωρίζεται 
σε δύο (2) στάδια: 

Ιο στάδιο: Χορήγηση Άδειας Επισκευής 

Ο δικαιούχος υποχρεούται να υποβάλλει αίτηση εντός 
των προθεσμιών (§Α4(α) ή Α5 της παρούσας απόφασης), 
προκειμένου να εκδοθεί Άδεια Επισκευής πληγέντος 
κτίσματος από την αρμόδια Υπηρεσία. 

Η αίτηση αυτή θα συνοδεύεται από πλήρη φάκελο 
μελέτης επισκευής από ιδιώτη Μηχανικό και θα περι¬ 
λαμβάνει τα στοιχεία που αναφέρονται στην απόφαση 
καθορισμού ελάχιστων υποχρεωτικών απαιτήσεων για 
τη σύνταξη μελετών αποκατάστασης. Με την αίτηση 
αυτή θα υποβάλλονται επίσης τα δικαιολογητικά του 
1ου σταδίου της χορήγησης Σ.Σ. επισκευής κτιρίων με 
βλάβες που δεν επηρεάζουν τη γενική ευστάθεια του 
κτιρίου (§ Α του κεφ. IV της παρούσας απόφασης). 

Προκειμένου να εγκριθούν οι εργασίες επισκευής 
απαιτείται αυτοψία από Μηχανικό της Υπηρεσίας η 
οποία πρέπει να πραγματοποιείται παρουσία του με¬ 
λετητή Μηχανικού και του ιδιοκτήτη. 

Μετά την αυτοψία και τον έλεγχο των δικαιολογη- 
τικών, εγκρίνεται η μελέτη επισκευής και εκδίδεται 
άδεια επισκευής πληγέντος κτίσματος. Στην υπόψη 
άδεια καθορίζεται το σύνολο της Σ.Σ. (άτοκο δάνειο 
και δωρεάν κρατική αρωγή). Με τη χορηγηθείσα άδεια 
ο ενδιαφερόμενος συνάπτει δανειστική σύμβαση με το 
Πιστωτικό Ίδρυμα της επιλογής του και χορηγείται το 
σύνολο του δανείου. 

2ο στάδιο: Χορήγηση Βεβαίωσης Προόδου Εργασιών 
Επισκευής 

Μετά την ολοκλήρωση των εργασιών επισκευής και 
εντός της ισχύος της άδειας επισκευής, ο δικαιούχος 
προκειμένου να του χορηγηθεί Βεβαίωση Περαίωσης Ερ¬ 
γασιών Επισκευής, υποβάλλει στην αρμόδια Υπηρεσία αί¬ 
τηση συνοδευόμενη από τα ακόλουθα δικαιολογητικά: 

α) Παραστατικά στοιχεία κατάθεσης αμοιβής Μηχα¬ 
νικού για τη μελέτη και την επίβλεψη των εργασιών 
επισκευής. 

β) Υπεύθυνη δήλωση του ιδιώτη Μηχανικού ότι έχουν 
ολοκληρωθεί οι εργασίες επισκευής του κτιρίου. 

Μετά τον έλεγχο των δικαιολογητικών και αφού δι- 
ενεργηθεί αυτοψία για τη διαπίστωση της εκτέλεσης 
των εργασιών επισκευής, εκδίδεται από την αρμόδια 
Υπηρεσία Βεβαίωση Περαίωσης Εργασιών Επισκευής 
προκειμένου να χορηγηθεί στον δικαιούχο η δωρεάν 
κρατική αρωγή. 

Γ. ΛΟΙΠΑ ΘΕΜΑΤΑ 

1. Σε περίπτωση καθυστέρησης υποβολής δικαιολογη- 
τικών για χορήγηση Σ.Σ. Ανακατασκευής ή Αποπεράτω¬ 
σης ή Αυτοστέγασης ή Επισκευής πληγέντος κτιρίου ή 
για χορήγηση Βεβαίωσης Περαίωσης Εργασιών, οφει- 
λομένη σε λόγους ανεξάρτητους της θέλησης του εν- 

διαφερομένου, θα εκδίδεται από την Υ.Α.Σ.Β.Ε. απόφαση 
στην οποία θα καθορίζεται παράταση προθεσμίας. 

Η απόφαση παράτασης θα εκδίδεται μετά από αίτηση 
του δικαιούχου, η οποία θα συνοδεύεται από σχετικά 
δικαιολογητικά. 

Κωλύματα θεωρούνται οι διαφορές μεταξύ πολίτη και 
Δημοτικής ή Δημόσιας Αρχής, η καθυστέρηση υποβολής 
δικαιολογητικών οφειλόμενη σε υπαιτιότητα Δημοτικής 
ή Δημόσιας Αρχής, καθώς και οι εκκρεμοδικίες σχετικά 
με την ιδιοκτησία του πληγέντος ακινήτου ή τη δικα¬ 
στική διανομή του. 

Η ημερομηνία άρσης του κωλύματος θα βεβαιώνεται 
με την προσκόμιση του σχετικού εγγράφου της αρμό¬ 
διας Αρχής ή της τελεσίδικης δικαστικής απόφασης. 

2. Επιτρέπεται η αλλαγή της Σ.Σ. ανακατασκευής σε 
αυτοστέγαση ή αποπεράτωση μετά την έκδοση της 
Βεβαίωσης Καθορισμού Σ.Σ. Ανακατασκευής, εφόσον ο 
ιδιοκτήτης το επιθυμεί, με την προϋπόθεση ότι η αλλαγή 
θα αιτηθεί εντός της προθεσμίας του ενός (1) έτους από 
την ημερομηνία έκδοσης της Βεβαίωσης Καθορισμού 
Σ.Σ. ανακατασκευής και στη συνέχεια θα εκδίδεται νέα 
Βεβαίωση Καθορισμού Σ.Σ. αυτοστέγασης ή αποπερά¬ 
τωσης αντίστοιχα. 

Η συνέχιση της διαδικασίας χορήγησης Σ.Σ. θα εί¬ 
ναι η ίδια με αυτή που προαναφέρθηκε στην παρούσα 
απόφαση για τις περιπτώσεις αυτοστέγασης ή αποπε¬ 
ράτωσης ανάλογα. 

Σε περίπτωση που μελλοντικά ο ενδιαφερόμενος ενδι¬ 
αφερθεί για νέα αλλαγή της Σ.Σ. θα πρέπει να υποβάλει 
αίτηση, εντός της προαναφερόμενης προθεσμίας του 
ενός (1) έτους από την ημερομηνία έκδοσης της αρχικής 
Βεβαίωσης Καθορισμού Σ.Σ. ανακατασκευής. 

3. Η ισχύς της αδείας επισκευής καθορίζεται σε τέσσερα 
(4) χρόνια. Μετά το πέρας των τεσσάρων (4) ετών, δεν 
είναι δυνατή η περαιτέρω παράταση ισχύος της αδείας. 

4. Οι ενστάσεις κατά πράξεων της αρμόδιας Υπη¬ 
ρεσίας και οι αιτήσεις για επανεξέταση κτιρίων, είναι 
εμπρόθεσμες, εφόσον υποβάλλονται εντός τριών (3) 
μηνών από την ημερομηνία παραλαβής της σχετικής 
απόφασης, από τον ενδιαφερόμενο. Τα πορίσματα των 
ενστάσεων για χαρακτηρισμό, χρήση και διαστάσεις 
κτισμάτων θεωρούνται τελεσίδικα και δεν επιδέχονται 
άλλη ένσταση. 

5. Στις περιπτώσεις που δεν υπάρχουν τίτλοι ιδιοκτη¬ 
σίας (π.χ. οικισμοί προϋφιστάμενοι του 1923 κ.λπ.) για 


την απόδειξη της κυριότητας του ακινήτου απαιτείται 
η προσκόμιση δηλώσεων του ν. 1599/1986 του ιδιοκτήτη 
και δύο μαρτύρων για 20ετή νομή. Στις περιπτώσεις 
αυτές απαιτείται και πρόσφατο αντίγραφο μερίδας από 
το Υποθηκοφυλακείο. 

6. Οι Υ.Δ. θα προσκομίζονται με βεβαιωμένο το γνή¬ 
σιο της υπογραφής εφόσον ο δηλών δεν προσέρχεται 
αυτοπροσώπως στην Υπηρεσία. 

7. Στις περιπτώσεις μεταφοράς της Σ.Σ. σε άλλη πλη- 
γείσα περιοχή ή θέση, η «Εγκριση Σ.Σ. Ανακατασκευής 
ή Αυτοστέγασης ή Αποπεράτωσης» θα χορηγείται μετά 
τη διαπίστωση της κατεδάφισης του παλαιού κτίσματος 
(ανεξάρτητα από τον χαρακτηρισμό του κτίσματος) και 
την έκδοση από την Υπηρεσία της σχετικής Βεβαίωσης 
κατεδάφισης. 

8. Στις περιπτώσεις κατεδαφιστέων κτισμάτων η 
Έγκριση Σ.Σ. για ανακατασκευή στην ίδια θέση, θα χο¬ 
ρηγείται μετά την κατεδάφιση του πληγέντος κτίσμα¬ 
τος, η οποία θα διαπιστώνεται από την Υπηρεσία και 
θα εκδίδεται η σχετική Βεβαίωση. 

9. Στις περιπτώσεις κτισμάτων δομημένων από ευτελή 
υλικά ή ασύμφορων επισκευής που ανακατασκευάζονται 
στην ίδια θέση, η κατεδάφιση του πληγέντος ακινήτου 
θα πραγματοποιείται σε χρονικό διάστημα όχι μεγα¬ 
λύτερο των τεσσάρων (4) ετών από την χορήγηση της 
α' δόσης. Η κατεδάφιση του πληγέντος κτίσματος θα 
διαπιστώνεται από την Υπηρεσία και θα εκδίδεται η 
σχετική Βεβαίωση. 

Επισημαίνεται ότι θα επιβάλλονται στους ενδιαφερο¬ 
μένους οι κυρώσεις που προβλέπονται από τις οικείες 
κοινές υπουργικές αποφάσεις, εφόσον παρέλθει χρονικό 
διάστημα μεγαλύτερο των τεσσάρων (4) ετών χωρίς 
να έχει πραγματοποιηθεί η κατεδάφιση του πληγέντος 
κτίσματος. 

Σε κάθε περίπτωση πριν από τη χορήγηση της τελευ¬ 
ταίας δόσης του δανείου απαιτείται η κατεδάφιση του 
πληγέντος κτίσματος. 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Μαρτίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΠΙΝΑΚΑΣ ΥΠΟΛΕΙΠΟΜΕΝΩΝ ΕΡΓΑΣΙΩΝ 

ΠΡΟ ΤΕΓΝΟΥ1ΕΝΕΣ ΕΡΓΑΣΙΕΣ & ΠΡΟΫΠΟΛΟΓΙΣΜΟΣ 

ΓΙΑ ΤΗΝ ΑΠΟΠΕΡΑΤΩΣΗ: Κατοικίας / Επαγγελματικού χώρου 

Αριθ.Οικοδομικής άδειας :. 

Αριθ. Ορόφων:. 

Ιδιοκτήτης:. 

Δήμος:.Συνοικία:.Οδός/αριθ. 


Χρήση 

οι 2 

Κόστος/ιη 2 

Δαπάνη 

Εμβαδόν κατοικίας 


600 


Εμβαδόν επαγ/βιοτεχνικού χώρου 


400 


Συνολική δαπάνη 



ΑΠΟΛΕΙΠΟΜΕΝΕΣ ΕΡΓΑΣΙΕΣ ΙΟΥ ΚΤ1ΣΜΑΤΟΣ ΜΕ Φ.Ο. ΑΠΟ ΟΠΑ. ΣΚΥΡΟΔΕΜΑ; 

(Περίληψη): 


Α/Α 

ΕΡΓΑΣΙΕΣ 

ΚΑΤΟΙΚΙΑ 

ΕΠΑΓΓΕΛΜΑΤΙΚΟΣ 

ΧΩΡΟΣ 

ΑΠΑΙΤΟ ΥΜΕΝΗ 

ΔΑΠΑΝΗ 

(€) 

ΠΟΣΟΣΤΟ ΕΠΙ ΣΥΝΟΛΙΚΗΣ ΔΑΠΑΝΗΣ 

(%) 

1 

Αδεια-χωματουργικά-θεμελίωση -Φ.Ο. κτιρίου 

40% 

45 % 


2 

Τοιχοποιία πλήρωσης 

10% 

8 % 


3 

Μονώσεις 

2% 

2% 


4 

Κάσες-Σωληνώσεις (Ηλεκτρικές-Υδραυλικές) 

6% 

6% 


5 

Επιχρίσματα 

10% 

10% 


6 

Μαρμαρικές εργασίες 

2% 

2% 


7 

Δάπεδα - Επενδύσεις 

10% 

10% 


8 

Είδη υγιεινής και εξαρτήματα 

1 % 

1 % 


9 

Κουφώματα - Ερμάρια - (Ξυλουργικά) 

5% 

2% 


10 

Σιδηρουργικά 

1 % 

2 % 


11 

Τζάμια 

1 % 

3 % 


12 

Χρωματισμοί 

5% 

5 % 


13 

Θέρμανση (πλήρης εγκατάσταση) 

6% 

3 % 


14 

Λοιπές εργασίες 

1 % 

1 % 



Σύνολο δαπάνης 

100 % 

100 % 




Ποσό προς έγκριση 



Ημερομηνία. 


Ο ΣΥΝΤΑΚΤΗΣ ΜΗΧΑΝΙΚΟΣ 


Ο ΜΗΧΑΝΙΚΟΣ ΤΗΣ ΥΠΗΡΕΣΙΑΣ 

Αριθμ. οικ. 1732/Β 9β (2) 

Έγκριση τιμολογίου για εργασίες επισκευής βλαβών 
σε πλημμυρόπληκτα κτίρια, για τον υπολογισμό της 
δαπάνης και των αντιστοίχων παροχών για την απο¬ 
κατάσταση των ζημιών από τις πλημμύρες της 1ης 
Οκτωβρίου 2005 σε περιοχές των Νομών Θεσσαλο¬ 
νίκης και Χαλκιδικής και Μαρτίου του 2006 σε περι¬ 
οχές του Νομού Έβρου. 


Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ 
ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του ν. 867/1979 (Φ.Ε.Κ. Α 24) «Περί κυ- 
ρώσεως, τροποποιήσεως και συμπληρώσεως της από 
28.7.78 πράξεως νομοθετικού περιεχομένου (Φ.Ε.Κ. 117) 
περί αποκαταστάσεως ζημιών εκ σεισμών 1978 εις πε¬ 
ριοχήν Βορ. Ελλάδος». 

2. Τις διατάξεις του ν. 1190/1981 (Φ.Ε.Κ. 203/Α/30.7.1981) 
«Περί κυρώσεως της από 26.3.1981 πράξεως νομοθε¬ 
τικού περιεχομένου περί αποκαταστάσεως ζημιών εκ 
σεισμών 1981». 

3. Την υπ’ αριθμ. Υ.Α.Σ.: 2172/Α32/29.8.2006 (Φ.Ε.Κ. 1288/ 
Β/11.9.2006) κοινή απόφαση των Υπουργών Οικονομίας, 
Οικονομικών και ΠΕ.ΧΩ.Δ.Ε και των Υφυπουργών Εσωτε¬ 
ρικών, Δημόσιας Διοίκησης και Αποκέντρωσης και Οικο¬ 
νομίας και Οικονομικών με θέμα: Οριοθέτηση περιοχών 
και πιστωτικές διευκολύνσεις για την αποκατάσταση 
των ζημιών από την πλημμύρα της 1ης Οκτωβρίου 2005 
σε περιοχές του Νομού Θεσσαλονίκης”. 

4. Την υπ’ αριθμ. Υ.Α.Σ.: 96/Α32/29.8.2006 (Φ.Ε.Κ. 1421/ 
Β/27.9.2006) κοινή απόφαση των Υπουργών Οικονομίας, 
και Οικονομικών και ΠΕ.ΧΩ.Δ.Ε. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα: “Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από την πλημμύρα της 1ης Οκτω¬ 
βρίου 2005 σε περιοχές του Νομού Χαλκιδικής”. 

5. Την υπ’ αριθμ. Υ.Α.Σ.: 2348/Α32/2.6.2006 (Φ.Ε.Κ. 744/ 
Β/26.6.2006) κοινή απόφαση των Υπουργών Οικονομίας, 
και Οικονομικών και ΠΕ.ΧΩ.Δ.Ε. και των Υφυπουργών 
Εσωτερικών, Δημόσιας Διοίκησης και Αποκέντρωσης 
και Οικονομίας και Οικονομικών με θέμα: “Οριοθέτηση 
περιοχών και πιστωτικές διευκολύνσεις για την αποκα¬ 
τάσταση των ζημιών από τις πλημμύρες του Μαρτίου 
του 2006 σε περιοχές του ΝομούΈβρου”. 

6. Την υπ’ αριθμ. 4676/Α32/10.3.2006 (Φ.Ε.Κ. 374/Β/ 

28.3.2006) κοινή απόφαση των Υπουργών Οικονομίας, 
Οικονομικών και ΠΕ.ΧΩ.Δ.Ε. και των Υφυπουργών Εσω¬ 
τερικών, Δημόσιας Διοίκησης και Αποκέντρωσης και 
Οικονομίας και Οικονομικών με θέμα: “Οριοθέτηση πε¬ 
ριοχών και πιστωτικές διευκολύνσεις για την αποκατά¬ 
σταση των ζημιών από τις πλημμύρες της 5ης και 6ης 
Αυγούστου 2005 σε περιοχές του Δήμου Κομοτηνής της 
Νομαρχιακής Αυτοδιοίκησης Ροδόπης -Έβρου”. 

7. Την υπ’ αριθμ. 6172/05/Α32/3.4.2006 (Φ.Ε.Κ. 478/Β/ 

17.4.2006) κοινή απόφαση των Υπουργών Οικονομίας, 
Οικονομικών και ΠΕ.ΧΩ.Δ.Ε. και των Υφυπουργών Εσωτε¬ 
ρικών, Δημόσιας Διοίκησης και Αποκέντρωσης και Οικο¬ 
νομίας και Οικονομικών με θέμα: “Οριοθέτηση περιοχών 
και πιστωτικές διευκολύνσεις για την αποκατάσταση 
των ζημιών από τις πλημμύρες της 25ης Νοεμβρίου 2005 

8. Την υπ’ αριθμ. 1872/Α32/03.4.2006 (Φ.Ε.Κ. 478/Β/ 

17.4.2006) κοινή απόφαση των Υπουργών Οικονομίας, 
Οικονομικών και ΠΕ.ΧΩ.Δ.Ε. και των Υφυπουργών Εσω¬ 
τερικών, Δημόσιας Διοίκησης και Αποκέντρωσης και 
Οικονομίας και Οικονομικών με θέμα: “Οριοθέτηση πε¬ 
ριοχών και πιστωτικές διευκολύνσεις για την αποκατά¬ 
σταση των ζημιών από τις πλημμύρες του Δεκεμβρίου 

2005 και του Ιανουάριου 2006 σε περιοχές των Νομών 
Θεσπρωτίας και Πρέβεζας”. 

9. Την υπ’ αριθμ. Υ.Α.Σ.: οικ.6095/Β9β/6.10.2006 (Φ.Ε.Κ. 
1543/Β/20.10.2006) κοινή απόφαση του Υπουργού ΠΕ.ΧΩ. 
Δ.Ε. με θέμα: “Τιμολόγιο για εργασίες επισκευής βλαβών 
σε πλημμυρόπληκτα κτίρια, για τον υπολογισμό της 
δαπάνης και των αντίστοιχων παροχών, για την απο¬ 
κατάσταση των ζημιών από τις πλημμύρες της 5ης και 
6ης Αυγούστου 2005 σε περιοχές του Δήμου Κομοτηνής 
της Νομαρχιακής Αυτοδιοίκησης Ροδόπης -Έβρου, της 
25ης Νοεμβρίου 2005 σε περιοχές της Νήσου Λέσβου 
και του Δεκεμβρίου 2005 και του Ιανουάριου 2006 σε 
περιοχές των Νομών Θεσπρωτίας και Πρέβεζας”. 

10. Το π.δ. 69/1988 «περί Οργανισμού της Γ.Γ.Δ.Ε. του 
Υ.ΠΕ.ΧΩ.Δ.Ε.» 

11. Την υπ’ αριθμ. οικ/3828/ΤΣΕΠ 31.1/8.11.1995 απόφασή 
μας, για την «Αναδιάρθρωση Υπηρεσιών της Υ.Α.Σ.» 

12. Την υπ’ αριθμ. Δ16α/04/773/29.11.1990 κοινή απόφαση 
Υπουργού Προεδρίας Κυβερνήσεως και Αναπλ. Υπουρ¬ 
γού ΠΕ.ΧΩ.ΔΈ, «περί εξαιρέσεως διοικητικών πράξεων 
ή εγγράφων από τον κανόνα των τριών υπογραφών». 

13. Το τεύχος «Κατευθυντήριες Προδιαγραφές και 
Οδηγίες για Επισκευές Κτιρίων με Βλάβες από Σεισμό» 
(«Κ.Π.Ο.Ε.Κ.Β.Σ.»), που εκδόθηκε από το τ. Υπουργείο Δη- 
μοσίωνΈργων, στη Θεσσαλονίκη, στις 5.8.1978. 

14. Το «Αναλυτικόν Τιμολόγιον Οικοδομικών Ερ¬ 
γασιών» («Α.Τ.Ο.Ε.») που εγκρίθηκε με την απόφαση 
Ε7/1253/155/16.1.1976 του Υπουργού τ. Δημ.Έργων, όπως 
τροποποιήθηκε και ισχύει σήμερα. 

15. Το π.δ. 121/2004(Φ.Ε.Κ. 84/Α/10.3.2004) για το διορι¬ 
σμό Υπουργών και των Υφυπουργών. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους από τις πλημμύρες 
της 1ης Οκτωβρίου 2005 σε περιοχές των Νομών Θεσ¬ 
σαλονίκης και Χαλκιδικής και οι πλημμύρες του Μαρτίου 

2006 σε περιοχές του ΝομούΈβρου. 

17. Την υπ’ αριθμ. Υ.Α.Σ. οικ/7007/Β210ΟΛ05Α/20.11.2006 
(Φ.Ε.Κ. 1758/Β/5.12.2006) απόφαση του Υπουργού ΠΕ.ΧΩ. 
Δ.Ε με θέμα: «Καθορισμός ελάχιστων υποχρεωτικών 
απαιτήσεων για την κατάθεση φακέλων επισκευής κτι¬ 
ρίων που έχουν υποστεί βλάβες από τις πλημμύρες της 
1ης Οκτωβρίου 2005 σε περιοχές των Νομών Θεσσαλο¬ 
νίκης και Χαλκιδικής και από τις πλημμύρες του Μαρτίου 
2006 σε περιοχές του Ν.Έβρου», αποφασίζουμε: 

Εγκρίνουμε να εφαρμοστεί η υπ’ αριθμ. Υ.Α.Σ: οικ. 6095/ 
Β9β/6.10.2006 (Φ.Ε.Κ. 1543/Β/20.10.2006) κοινή απόφαση 
του Υπουργού ΠΕ.ΧΩ.Δ.Ε. με θέμα «Τιμολόγιο για εργα¬ 
σίες επισκευής βλαβών σε πλημμυρόπληκτα κτίρια για 
τον υπολογισμό της δαπάνης και των αντίστοιχων πα¬ 
ροχών, για την αποκατάσταση των ζημιών από τις πλημ¬ 
μύρες, της 5ης και 6ης Αυγούστου 2005 σε περιοχές 
του Δήμου Κομοτηνής της Νομαρχιακής Αυτοδιοίκησης 
Ροδόπης -Έβρου, της 25ης Νοεμβρίου 2005 σε περιοχές 
της Νήσου Λέσβου και του Δεκεμβρίου 2005 και του 
Ιανουάριου 2006 σε περιοχές των Νομών Θεσπρωτίας 




ΦΕΚ 509 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


9993 


και Πρέβεζας» και στις επισκευές κτιρίων που έπαθαν 
ζημιές από τις πλημμύρες της 1ης Οκτωβρίου 2005 σε 
περιοχές των Νομών Θεσσαλονίκης και Χαλκιδικής, και 
Μαρτίου του 2006 σε περιοχές του Νομού'Εβρου, όπως 
αναφέρεται στις υπ’ αριθμ. Υ.Α.Σ.: 2172/Α32/29.8.2006, 
96/Α32/29.8.2006 και 23489/Α32/2.6.2006 κοινές υπουρ¬ 
γικές αποφάσεις. 

Το παρόν τιμολόγιο εφαρμόζεται αποκλειστικά και μόνο 
προκειμένου να υπολογίζεται η αμοιβή του ιδιώτη μηχα¬ 
νικού όπου απαιτείται, σύμφωνα και με την περίπτωση 
ΙΙβ στην υπ’ αριθμ. Υ.Α.Σ οικ/7007/Β2100Λ05Α/20.11.2006 
(Φ.Ε.Κ. 1758/Β/5.12.2006) απόφαση Υπουργού ΠΕ.ΧΩ.Δ.Ε 
με θέμα: «Καθορισμός ελάχιστων υποχρεωτικών απαι¬ 


τήσεων για την κατάθεση φακέλων επισκευής κτιρίων 
που έχουν υποστεί βλάβες από τις πλημμύρες της 1ης 
Οκτωβρίου 2005 σε περιοχές των Νομών Θεσσαλονίκης 
και Χαλκιδικής και από τις πλημμύρες του Μαρτίου 2006 
σε περιοχές του Ν.Έβρου». 

Από τις διατάξεις της απόφασης αυτής δεν προκαλεί- 
ται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Μαρτίου 2007 

Ο ΥΠΟΥΡΓΟΣ 

Γ. ΣΟΥΦΛΙΑΣ 

ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 

23104 23956 

ΛΑΡΙΣΑ - Διοικητήριο 

2410 597449 

ΠΕΙΡΑΙΑΣ - Ευριπίδου 63 

210 4135228 

ΚΕΡΚΥΡΑ - Σαμαρά 13 

26610 89122 

ΠΑΤΡΑ - Κορίνθου 327 

2610 638109 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

ΚΟΜΟΤΗΝΗ - Δημοκρατίας 1 

26510 87215 
25310 22858 

ΜΥΤΙΛΗΝΗ - Πλ. Κωνσταντινουπόλεως 1 

22510 46654 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


»Για τα Φ.Ε.Κ. από 1 μέχρι 16 σελίδες σε 1 €, προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 
»Για τα φωτοαντίγραφα Φ.Ε.Κ. σε 0,15 € ανά σελίδα. 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 € 

30 € 

- 

Ε.Β.Ι. 

100 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε. - Ε.Π.Ε. και Γ.Ε.ΜΗ. 

- 

- 

100 € 


• Η τιμή πώλησης μεμονωμένων Φ.Ε.Κ. σε μορφή οό-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 ί ανά 50 σελίδες. 

• Η τιμή πώλησης σε μορφή οό-Γοπι/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.; Τηλεφωνικά: 210 4071010 ■ (αχ; 210 4071010 - ίηΐθτηεΐ: ΗΗρ://νννννν.θ1.9Γ 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Έντυπη μορφή 

Ψηφιακή Μορφή 


Τεύχος 

Έντυπη μορφή 

Ψηφιακή Μορφή 

Α' 

225 € 

190 € 


Α.Ε.Δ. 

10 € 

Δωρεάν 

Β' 

320 € 

225 € 


Α.Ε. - Ε.Π.Ε. και Γ.Ε.ΜΗ. 

2.250 € 

645 € 

Γ' 

65 € 

Δωρεάν 


Δ.Δ.Σ. 

225 € 

95 € 

Υ.Ο.Δ.Δ. 

65 € 

Δωρεάν 


Α.Σ.Ε.Π. 

70€ 

Δωρεάν 

Δ' 

160 € 

80 € 


Ο.Π.Κ. 

- 

Δωρεάν 

Α.Α.Π. 

160 € 

80 € 


Α'+ Β'-Ι- Δ' + Α.Α.Π. 

- 

450 € 

Ε.Β.Ι. 

65 € 

33 € 





• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα ταχυδρομικά έξοδα. 

• Για την παροχή πρόσβασης μέσω διαδικτύου σε Φ.Ε.Κ. προηγουμένων ετών και συγκεκριμένα στα τεύχη: α) Α, Β, Δ, Α.Α.Π, Ε.Β.Ι. και Δ.Δ.Σ, η τιμή προσαυξάνεται, 
πέραν του ποσού της ετήσιας συνδρομής του 2007, κατά 40 < ανά έτος και ανά τεύχος και β) για το τεύχος Α.Ε.-Ε.Π.Ε. & Γ.Ε.ΜΗ, κατά 60 ί ανά έτος παλαιότητας. 


* Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η Υπηρεσία 
Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογραφείο (Καποδιστρίου 34, 
Τ.Κ. 104 32 Αθήνα). 

* Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα επιστρέφονται. 

* Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχίας, οι τηλεο¬ 
πτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Οργανα και οι τριτοβάθμιες επαγγελματικές ενώσεις δικαιούνται έκπτωσης πενήντα 
τοις εκατό (50%) επί της ετήσιας συνδρομής (τρέχον έτος + παλαιότητα). 

* Το ποσό υπέρ Τ.Α.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται πριν την έκπτωση. 

* Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8 τηλ.: 210 8220885, 210 8222924, 210 5279050. 

Οι πολίτες έχουν τη δυνατότητα ελεύθερης ανάγνωσης των δημοσιευμάτων που καταχωρούνται σε όλα τα τεύχη της Εφημερίδας της 
Κυβερνήσεως πλην εκείνων που καταχωρούνται στο τεύχος Α.Ε.-Ε.Π.Ε και Γ.Ε.ΜΗ., από την ιστοσελίδα του Εθνικού Τυπογραφείου (νννννν.θΐ.ςτ). 


Οι υπηρεσίες εξυπηρέτησης πολιτών λειτουργούν καθημερινά από 08:00 μέχρι 13:00 















